

Päästeamet Teie 21.08.2025 nr 7.2-3.1/4001-2

rescue@rescue.ee Meie 28.08.2025 nr 10-6/2212-3

**Viimsi valla haldusterritooriumi üldplaneeringu ning keskkonnamõju ja muude asjakohaste mõjude strateegilise hindamise aruande kooskõlastamine**

Vastavalt saabunud märkustele tehakse täiendusi üldplaneeringu seletuskirjas. Lisaks on loodud eraldi fail, kus on toodud Viimsi vallas olvad Suurõnnetuse ohuga objektide täpsemad kirjeldused, mis lisatakse koostatava Viimsi valla haldusterritooriumi üldplaneeringu (edaspidi ÜP) seletuskirja (muudatustega seletuskirja leheküljed lisatud käesolevale kirjale) lisadesse (lisatud ka käesolevale kirjale).

1. Palume täiendada piirkondade puhul, kus on SOE ja OE ettevõtted, palun kirjutage mõjutatavad stsenaariumid (ohud ja riskid) koos ohuala suurustega.

**Lisasime üldplaneeringu seletuskirjale peatüki 11: Ohtlikud ettevõtted, milles tõime tabelina (Tabel 4) välja ka ohtliku ala ulatused (k.a objekt, mis asub naabervallas, aga ohtlik ala ulatub Viimsi valla territooriumile).**

1. Kirjeldage SOE ja OE ettevõtete ohulasse rajamise kohta: kas ja millistel tingimustel on
lubatud planeerida ja ehitada uusi ehitisi SOE ja OE ettevõtete ohualasse, sh arvestades
KemS § 32 lõike 1 asjaolusid.

**Lisasime seletuskirja järgneva teksti: *Projektid ning detailplaneeringud tuleb ohuala ulatuses kooskõlastada Päästeametiga sealjuures tuleb arvestada KemS § 32 lõike 1 asjaolusid ning leida sobivad lahendused.***

1. Tähelepanek: Punktis 9 (ORME) olete kirjutanud, et „üldplaneeringuga ei nähta ette ühtegi olulise ruumilise mõjuga ehitise kavandamist“. Samas ütleb järgmine lause, et „Olulise ruumilise mõjuga ehitise ehitamiseks tuleb koostada eriplaneering planeerimisseaduses sätestatud alustel ja korras. Asjakohaste uuringute vajadus määratakse eriplaneeringu koostamiseks väljastatavates lähteseisukohtades“. Palun täpsustage, kuna teine lause lükkab esimese lause ümber.

**Täpsustasime üldplaneeringu seletuskirja peatüki 9: Olulise ruumilise mõjuga ehitised (ORME) sõnastust järgnevalt: *Üldplaneeringuga ei nähta ette ühtegi olulise ruumilise mõjuga ehitise kavandamist. Juhul, kui üldplaneeringu kehtimise perioodil tekib vajadus ORME kavandamiseks, siis tuleb vastavalt planeerimisseadusele koostada eriplaneering seaduses sätestatud alustel ja korras. Asjakohaste uuringute vajadus määratakse eriplaneeringu koostamiseks väljastatavates lähteseisukohtades.***

Viimsi vald annab teada, et täiendatud ja parandatud versioon Viimsi valla haldusterritooriumi üldplaneeringu ning keskkonnamõju ja muude asjakohaste mõjude strateegilise hindamise aruandega seotud materjalidest on kättesaadavad Viimsi üldplaneeringu kaasamiskeskkonnas alates septembri keskpaigast. Selleks ajaks lisatakse materjalidesse kõikidelt kooskõlastajatelt ja arvamuse andjatelt saabunud info ning koostatakse ka nn kooskõlastustabel.

Täname Teid koostöö eest!

Lugupidamisega

(allkirjastatud digitaalselt)

Merje Muiso

Planeeringute osakonna juhataja